הרב שמואל דוב ווייס

**הזמה** (#3)

"עד שיזימו את עצמן"[[1]](#footnote-1)

**משנה** ה. [עד "...ונהרגין על פיהם"], **רש"י** שם, **תוס'** שם (ד"ה אין העדים)

**רבינו חננאל** שם (ד"ה מתני' אין העדים) [עד "... ונהרגין על פיהן"], **וחשק שלמה על ר"ח**[[2]](#footnote-2) (אות א')

**גמרא** שם ["מנא הני מילי... שתסרה גופה של עדות"], **רש"י** שם

**פירוש המשניות להרמב"ם** (פ"א משנה ד' ד"ה אין העדים)

**מאירי** שם (ד"ה המשנה השביעית, אמר המאירי) [עד "... על הדרך שביארנו"]

**ספרֵי** דברים פרשת שופטים (פיסקא קפ"ט)[[3]](#footnote-3)

**משפטי שבועות לרב האי גאון** (חלק ב' שער ה')[[4]](#footnote-4)

**דרשות הר"ן** (דרוש י"א)[[5]](#footnote-5),[[6]](#footnote-6)

**פני יהושע ה.** (ד"ה ונראה לי להוסיף) [עד "... לשון הרמב"ם ז"ל"]

**שו"ת חתם סופר** (חלק ה (חושן משפט) סימן קמ"א)[[7]](#footnote-7)

ספרי דברים פרשת שופטים פיסקא קפט

(טז) 'כי יקום עד חמס באיש לענות בו סרה', אין חמס אלא גזלן. 'לענות בו סרה', אין סרה אלא עבירה שנאמר 'כי דבר סרה', ואומר (ירמיה כח טז) השנה אתה מת כי סרה דברת על ה'. '[לענות בו]' מגיד שאינו חייב עד שיכחיש את עצמו מיכן אמרו אין העדים נעשים זוממים עד שיזומו את עצמם כיצד מעיד אני באיש פלוני שהרג את הנפש וכו'.

משפטי שבועות לרב האי גאון חלק ב שער ה

ועוד נזכור איך דרך ההזמה, והוא כגון עדים שהעידו שראובן לוה משמעון ק' כסף בארץ ישראל ביום פלוני ובאו שנים אחרים ואמרו להם אותו היום עמנו והייתם בבבל והודו להם הראשונים על זה או ישתקו, בדרך הזה נעשו זוממין ובזה אמרה המשנה באי זה צד העדים נעשים זוממין, ואמרו (מכות ה' א') אין העידם נעשין זוממין עד שיזימו את עצמן כיצד מעידין אנו באיש פלוני שהרג את הנפש, אמרו להם היאך אתם מעידים שהרי הורג זה או הנהרג היה עמנו אותו היום במקום פלוני אין אלו זוממין, אבל אמרו להם היאך אתם מעידים שהרי אתם הייתם עמנו אותו היום במקום פלוני הרי אלו זוממין ונהרגין על פיהם. ולא תושלם ההזמה אלא בפני הניזומין ושיודו או ישתקו, ואם אינו בפניהם או לא שתקו אינה נקראת הזמה אלא הכחשה ובטלה העדות.

דרשות הר"ן דרוש י"א

ידוע הוא שאפילו מי שמוחזק בשקר, אינו רגיל להיות משקר בדבר שהוא עשוי להתברר. ולפיכך אמרו רבותינו ז"ל (יבמות צג ב) דמלתא דעבידא לגלויי, אפילו קרוב ואפילו אשה נאמנין בכך. וידוע הוא שרוב המשקרים לא היו בודים מלבם דבר חדש שלא היה כלל, אבל במעשה אחר שנעשה, ישקרו וישנו צורתו ותכונתו, מפני שאין הדבר שישקרו בו עשוי להתברר, אחר אשר המעשה נעשה. ואם ימצא מכזב [ש]יהיה בודה מלבו מעשה (אחד) [חדש] לגמרי, יהיה זה זר מאד. אבל לא ימצא מכזב שיפליג בשיקרותו כל כך, שיעיד בדבר שהיה במקום אחד, והוא לא היה כלל באותו מקום, בזמן שהוא מעיד שנעשה המעשה ההוא, אם לא שיזדמן זה על צד תכלית הזרות הגמור, לפי שהמכזב ירא לנפשו מאותן בני אדם שראוהו במקום אחר, שיוכיחו עליו חרפתו. וידוע הוא שענין עדים זוממים הוא על זה הצד, שהם מעידים בדבר אחד שנעשה במקום פלוני ובזמן פלוני, והמזימין באין ואומרים שלא היו במקום ההוא כלל באותו זמן, והמצא מכזב בכיוצא בזה, רחוק מאד. ומפני רוחק מציאות זה, צותה התורה שקודם שנעניש העדים, נדרוש היטב אם הוא אפשר שהפליגו לשקר כיוצא בזה.

ומפני זה הענין בעצמו, הוא שצותה התורה שנאמין לאחר דרישה טובה, המזימין, יותר מהמוזמין, ואף על פי דתרי ותרי נינהו, כמו שאמרו רבותינו ז"ל (סנהדרין כז א). והסיבה בזה, לפי שיותר רחוק שישקרו המזימין מהמוזמין. [ש]אף על פי ששניהם מכניסין עצמן בדבר הראוי להתברר, אף על פי כן המזימין מכניסין עצמן בזה יותר מהמוזמין, [כי המוזמין] אולי חשבו שלא ראם שום אדם במקום אחר באותו זמן, ולכן הכניסו עצמן באותו שקר, עם היותו זר, אבל המזימין, אם אין אמת כדבריהם, איך לא יראו [מ]המוזמין שיודעים האמת בעצמם, שיוכיחו שהאמת אתם, ויעידו זה אנשי אותו המקום שראום שם באותו זמן שאמר שנעשה המעשה ההוא, היה המעשה ההוא או לא היה. הנה אין ספק, שכל זמן שהמוזמים לא יבררו שהאמת כדבריהם, שראוי להאמין המזימין יותר.

ולא יסתור [זה] מה שאמרו רבותינו ז"ל (שם) דעדים זוממין חידוש הוא, דמאי חזית דסמכת אהני, [דהם] רוצים לומר שאין דרך התורה לסמוך על הנראה מהמעשה אם הוא אמת אם לאו, כי אם על עדות שני עדים, שהרי האמינה התורה שני קלי עולם כל זמן שלא יהו פסולים להעיד, כמשה ושמואל שידענו בהם שלא ישנו שום דבר אפילו בשיחה קלה. הנה אם כן, [זה ש]נסמוך (יותר) כאן על המזימין יותר מהמוזמין, מפני היות דברי המזימין, יותר נראין שיהו אמת, הוא חידוש ויציאה מדרך התורה בשאר המקומות.

שו"ת חתם סופר חלק ה (חושן משפט) סימן קמא

גי"ה הגיעני ראשית דבר נעמוד על דברי ראשונים לפרש דברי הגאון רבנו האי בספרו משפטי שבועות שער ה' שבנשבעי' ונוטלין דף ט"ז אעתיק לשונו אות באות וז"ל ואמרו אין העדים נעשי' זוממי' עד שיזומם את עצמו וכו' ולא תושלם ההזמה אלא בפני הני זוממין שיודו או ישתקו ואם אינו בפניהם או שלא שתקו אלא הכחשה ובטלה העדות עכ"ל לעניננו. ובאמת הוא דבר חדש שלא הוזכר בפוסקים ונראה דהוא ז"ל פי' כן לשון המשנה מכות ה' ע"א עד שיוזמו /שיזימו/ את עצמן משמע כפירושו שלא יכחשו או שיודו והרי מזימין את עצמן, וראיתי בתוס' במכות דף ה' ע"א דגרסי שיזימו עצמן ולא גרסי את עצמן ולזה יש לפרש כפירש"י ותוס' שיזימו עצמותו של עדות שיאמרו עמנו הייתם אבל לפי הגירסא את עצמן אין במשמע דקאי אהמזימי' אלא אהניזומי' שהם עצמם יזימו עצמם והיינו שיודו להמזימי', ולדבריו מיושב קו' תוספת דלהימני לבתראי במגו דפסלאי לקמאי בגזלנו' ונדחקו בב"ב ל"א ע"ב מגו דבי תרי לא אמרי' ונדחקו בזה בכתוב' י"ח ע"ב ד"ה אין נאמנים וכו' ולהגאון ניחא דהם עצמם מודי'. והא דאמרי' עדים זוממי' חדוש הוא היינו כיון דמאי חזית דסמכת אהני וכו' וע"כ במגו אעפ"כ צריך הודאתם או שתיקתם כהודאה ולא סגי במגו ואין אדם נהרג ולא משלם קנס עפ"י עצמו והיינו חידושי'.

1. We have learned some of these מקורות previously but learn them again with a focus on the Mishna’s opening line of "אין העדים נעשים זוממין עד שיזימו את עצמן" [↑](#footnote-ref-1)
2. The footnotes in the ר"ח cited on the דף [↑](#footnote-ref-2)
3. See below [↑](#footnote-ref-3)
4. See below [↑](#footnote-ref-4)
5. See below [↑](#footnote-ref-5)
6. For those who didn’t have the opportunity to learn the דרשות הר"ן and פני יהושע from the previous shiur’s mekoros, we will be referencing their approaches in today’s shiur as well. [↑](#footnote-ref-6)
7. See below [↑](#footnote-ref-7)